Aagot Bjørnson

Aagot Bjørnson (født 20. september 1872 i Christiania, død 28. januar 1968 i Oslo) var en norsk skuespillerinne.

Familie 
Aagot Bjørnson var datter av byfogd Peter Elias Bjørnson og Laura Mathilde Riiser Larsen, niese av dikterhøvdingen Bjørnstjerne Bjørnson og sønnedatter av presten Peder Bjørnson. Hun var søster av teatersjef Inga Bjørnson og kusine av admiral Hjalmar Riiser-Larsen. Hun ble 20. mai 1896 gift med forlagsbokhandler Lars Magnus Swanstrøm (1868-1939).

Liv og virke 
Aagot Bjørnson opptrådte på Christiania Theater, hvor hun fikk sin debut første nyttårsdag 1891 i rollen som Ella Brandt i stykket Vores Koner.

Høstsesongen 1891 spilte Bjørnson Ophelia i en scene mot Herman Bangs Hamlet (i Shakespeares Hamlet, i Brødrene Hals' konsertlokale. Samme år reiste hun på turné med en trupp fra Christiania Theater. Der opptrådte hun i Fredrikshald, Fredrikstad, Skien og Drammen sammen med Olaf Hansson og Thora Hansson.

I 1895 fratrådte hun stillingen som skuespiller ved teatret.

Roller i utvalg 
Ella Brandt i stykket Vores Koner (Christiania Theater, 1891)
Ophelia i Shakespeares Hamlet (Brødrene Hals' konsertlokale, 1891)
Signe i En Fallit av Bjørnstjerne Bjørnson (1891)

Referanser

Kilder

Eksterne lenker 
 

Norske skuespillere
Personer fra Oslo